ത്രില്ലര് ചിത്രവുമായി ബാബു ആന്റണി സാന്റാ മരിയയുടെ ഫസ്റ്റ് ലുക്ക് ടൈറ്റില് പോസ്റ്റര് പുറത്തുവിട്ടു ബാബു ആന്റണി നായകനാവുന്ന സാന്റാ മരിയയുടെ ഫസ്റ്റ് ലുക്ക് ടൈറ്റില് പോസ്റ്റര് പുറത്തുവിട്ടു.ഒരു കൈയില് വീണയും മറുകൈയില് ചോര വാര്ന്ന ചുറ്റികയുമായി ഒരു സോഫയില് ഇരിക്കുന്ന സാന്റാക്ലോസ് ആണ് പോസ്റ്ററിലുള്ളത്. നവാഗതനായ വിനു വിജയ് ആണ് ഈ സിനിമ സംവിധാനം ചെയ്തിരിക്കുന്നത്. ത്രില്ലര് വിഭാഗത്തില് പെടുന്ന സിനിമയുടെ രചന സംവിധായകനും തിരക്കഥാകൃത്തുമായ അമല് കെ ജോബിയാണ് നിര്വഹിച്ചിരിക്കുന്നത്. ഡോണ് ഗോഡ്ലി പ്രൊഡക്ഷന്സിന്റെ ബാനറില് ലീമോന് ചിറ്റിലപ്പിള്ളിയാണ് ചിത്രം നിര്മിച്ചിരിക്കുന്നത്.ദീര്ഘനാളത്തെ ഇവേളയ്ക്കു ശേഷമാണ് ബാബു ആന്റണി മലയാളത്തിലേക്ക് നായകനായി തിരിച്ചെത്തുന്നത്. കൊച്ചിയിലും സമീപ പ്രദേശങ്ങളിലുമായി നവംബറില് സിനിമയുടെ ചിത്രീകരണം ആരംഭിക്കും. ഒരു ക്രിസ്മസ് കാലത്ത് കൊച്ചിയില് സംഭവിക്കുന്ന ചില കൊലപാതകങ്ങളും അതേത്തുടര്ന്ന് പൊലീസിനും മാദ്ധ്യമപ്രവര്ത്തകര്ക്കുമിടയില് ഉണ്ടാകുന്ന ശത്രുതയും പിന്നാലെയുണ്ടാകുന്ന സംഭവ വികാസങ്ങളുമാണ് സിനിമയുടെ ഇതിവൃത്തം. മാദ്ധ്യമപ്രവര്ത്തകന്റെ വേഷത്തിലാണ് ചിത്രത്തില് ബാബു ആന്റണി പ്രത്യക്ഷപ്പെടുന്നത്. ഇര്ഷാദ്, അലന്സിയര്, റോണി ഡേവിഡ് രാജ്, വിജയ് നെല്ലിസ്, മഞ്ജു പിള്ള, അമേയ മാത്യു, ശാലിന് സോയ, ഇടവേള ബാബു, ശ്രീജ നായര്, സിനില് സൈനുദ്ദീന് തുടങ്ങിയവരും അഭിനയിക്കുന്നു.